Opdatering: Den savnede person er 21. marts 2023 blevet fundet - afgået ved døden. Artiklen er derfor opdateret. Mandens navn og billede er fjernet. Tidligere på dagen bekræftede efterforskningsleder ved Nordjyllands Politi, Michael Karstenskov, at den savnede 56-årige er efterlyst internationalt. Nu, blot timer senere, er der rekvireret dykkere fra Beredskabscentret i Aalborg, som arbejder i kridtgraven ved Hasseris i Aalborg. -	Det er en del af efterforskningen efter (mandens navn er fjernet red.) , at dykkere afsøger området ved kridtgraven, bekræfter Michael Karstenskov og fortsætter: -	Dykkerne er tilstede på baggrund af de henvendelser, vi har fået fra de pårørende og fra borgerne. Forsvundet i mere end en uge Den 56-årige fra Aalborg er ikke set siden mandag aften i sidste uge, da han gik tur på Mølleparkvej i Aalborg. Og selv om Nordjyllands Politi har ledt efter ham lige siden, er han stadig sporløst forsvundet. Stadig brug for hjælp Michael Karstenskov appellerer fortsat til offentlighedens hjælp og henstiller til, at man ikke holder sig tilbage, hvis man ved noget. Oplysninger kan overdrages til politiet på telefonnummeret 114. Den savnede beskrives som dansker, 180 til 185 centimeter høj, har mørkt/gråligt kort hår, er slank af bygning og var, da han gik, iført blå cardigan sweatshirt/trøje, sandfarvede shorts, som går ned til knæene samt iført sorte tennissko.

Opsummering:
Nordjyllands Politi bekræfter, at der er indsat dykkere til at afsøge området omkring kridtgraven ved Hasseris i Aalborg.